Document ID: /fineweb-2-swissfilter-quality_10-filterrobots/filtered/02038.jsonl.gz/5897

Exteriur - Inscunter istoric dals schefs da stadi da la China e dal Taiwan
Per l'emprima giada dapi la fin da la guerra civila il 1949 èn ils schefs da stadi da la China e dal Taiwan s'inscuntrads oz per in discurs direct. L'inscunter istoric da Xi Jingpin e Ma Ying Jeou a Singapur ha cumenzà cun dar il maun.
Avant il discurs avevan omaduas varts fatg cler, ch'i na vegnia betg suttascrit x-ina cunvegna a Singapur. Er ina decleranza communabla na saja betg previsa. L'inscunter è vegnì accumpagnà da protests a Taipeh. Demonstrants han brischà maletgs dals dus presidents ed han numnà Xi in dictatur e Ma in traditur.